El Govern no sap com plantar cara a la sentència - CATzona
La portaveu del Govern, Meritxell Budó, ha reconegut aquest dimarts que no saben quina resposta donaran a la sentència contra els dirigents independentistes pels fets del procés. “Encara no podem dir quina serà aquesta resposta del Govern” ha manifestat la portaveu en roda de premsa. Torra porta reunint-se amb entitats sobiranistes, partits polítics i associacions des de principis de juny per trobar una resposta unitària a la sentència però encara no ho ha aconseguit. La primera reunió la va fer amb l’ANC i Òmnium el 3 de juny. El dia 11 de juny ho va fer amb ERC. El dia 18 de juny amb la CUP. El dia 4 de juliol es va reunir amb els portaveus de JxCat Albert Batet, Eduard Pujol i Gemma Geis i també amb Súmate, l’AMI i PIMEC. “Estem treballant en una resposta unitària i de màxim consens i, per tant, el dia d’avui doncs encara no podem dir quina serà aquesta resposta del Govern, a més a més, això ho està portant personalment el president, per tant està treballant ell en primera línia a buscar aquesta resposta d’acció unitària entre els diferents actors que han de participar en la resposta -Govern, institucions i societat civil-. Per tant, la millor resposta serà aquella que hagi estat debatuda i acordada per tothom” ha afirmat Budó. Anar a la font – e-noticies
governplantarsentencia
347.078 clics